**NOLIKUMS**

Fotokonkurss tiek rīkots Latvijas – Lietuvas – Baltkrievijas pārrobežas sadarbības programmas 2007 – 2013. gadam Eiropas kaimiņattiecību un partnerības instrumenta projekta “**Pārrobežu aizsargājamās dabas teritorijas “Augšdaugava - Braslavas ezeri” izveide un priekšnoteikumu radīšana tās integrētai pārvaldībai”** (turpmāk Projekts) ietvaros.

Fotokonkursu organizē Dabas aizsardzības pārvalde (turpmāk – Rīkotāji) ar mērķi izveidot ceļojošu fotogrāfiju izstādi, lai atainotu un popularizētu īpaši aizsargājamo dabas teritoriju ainaviskās, dabas un kultūrvēsturiskās vērtības Latvijas un Baltkrievijas pierobežā.

Mērķa sasniegšanai Rīkotāji aicina ikvienu, kurš aizraujas ar fotogrāfiju, līdz 2014. gada 13. oktobrim iesniegt ne vairāk kā 3 paša uzņemtas, fotokonkursa mērķim atbilstošas fotogrāfijas, iesūtot tās uz irena.muskare@daba.gov.lv

**Fotogrāfijām jābūt uzņemtām aizsargājamo ainavu apvidus „Augšdaugava” teritorijā vai tai pieguļošajā Baltkrievijas robežjoslā, fotogrāfijās atainojama daba un/vai kultūrvēsture – ainavas, augi, dzīvnieki, kukaiņi, dažādi dabas objekti, senvietas.** Pieļaujams iesniegt fotogrāfijas, kuras nav iegūtas tieši konkursa norises laikā.

**Kopā ar fotogrāfiju jāiesniedz aizpildīta dalībnieka anketa (skatīt nolikuma beigās).**

Iesūtot fotogrāfijas, fotokonkursa dalībnieks automātiski apstiprina savas autortiesības uz konkrēto darbu, uzņemas pilnu juridisko atbildību, kas saistīta ar autortiesību vai trešo pušu tiesību pārkāpumiem

Fotogrāfijas var būt uzņemts ar jebkādu fotokameru (digitālo, analogo) vai elektronisko iekārtu ar fotografēšanas funkciju.

Fotogrāfija var būt krāsaina vai melnbalta.

Fotogrāfijas īsākajai malai jābūt vismaz 2000 pikseļu platai.
Uz fotogrāfijas nedrīkst būt nekādi datumi, uzraksti, paraksti, logotipi (izņemot tos, kas ir redzami pašā fotogrāfijā) un tās nedrīkst būt digitāli ierāmētas.
Fotogrāfijas pēcapstrāde pieļaujama tikai un vienīgi attēla tehniskās kvalitātes uzlabošanai, kas nemaina un neietekmē attēla saturu. Fotogrāfijai jābūt dokumentāli korektai un nemanipulētai.
Fotogrāfija nedrīkst būt izveidota apvienojot vairākus attēlus.
Fotogrāfija nedrīkst būt selektīvi rediģēta (kādas detaļas vai fragmenta būtiska pārveidošana vai iekopēšana no cita attēla).
Gadījumā, ja žūrijai rodas aizdomas par konkursa tehnisko noteikumu pārkāpumu, žūrijai ir tiesības pieprasīt oriģinālu, neapstrādātu failu.

Piedaloties Konkursā, Autors apņemas pēc Rīkotāju pieprasījuma nogādāt fotogrāfijas oriģinālo failu Rīkotāju rīcībā, izmantojot pieejamos tehniskos rīkus (zibatmiņas piegāde, ierakstīta CD piegāde, FTP u.c) 7 darba dienu laikā pēc Konkursa žūrijas darba noslēguma.

Iesniedzot fotogrāfijas dalībai fotokonkursā, fotogrāfijas iesniedzējs tās bez atlīdzības nodod Rīkotāju īpašumā, kas patur tiesība iesniegto/-ās fotogrāfiju/-as izmantot savām vajadzībām, tai skaitā izmantot darbus informatīvo materiālu vai publikāciju ilustrēšanai vai izvietošanai izstādē. Rīkotāji apņemas nodrošināt fotokonkursā iesūtīto fotogrāfiju autortiesību aizsardzību, publicējot fotogrāfijas, norādot fotogrāfijas iesūtītāja vārdu, uzvārdu.

Iesniedzot fotoattēlus konkursam, autors piekrīt visiem nolikuma nosacījumiem.

Fotokonkursa noslēgumā 3 labākie fotogrāfiju autori saņems piemiņas balvas.

Kontaktpersona informācijai: Jolanta Bāra, jolanta.bara@biology.lv

Tālr.26510505

**Dalībnieka anketa**

1. **Vārds, uzvārds**: .....................................................................................
2. **E-pasts**: .....................................................................................
3. **Tālrunis**: .....................................................................................
4. **Fotogrāfija Nr1**:
	* fotogrāfijas faila nosaukums .......................................................................................................
	* fotogrāfijas virsraksts...................................................................................................................
	* fotogrāfijas apraksts:
		1. kas tajā redzams ........................................................................................................................................
		2. vieta, kur fotogrāfija uzņemta ........................................................................................................................................
		3. fotgrāfijas uzņemšanas laiks – vismaz gads un mēnesis

........................................................................................................................................

1. **Fotogrāfija Nr2**:
	* fotogrāfijas faila nosaukums .......................................................................................................
	* fotogrāfijas virsraksts...................................................................................................................
	* fotogrāfijas apraksts:
		1. kas tajā redzams ........................................................................................................................................
		2. vieta, kur fotogrāfija uzņemta ........................................................................................................................................
		3. fotgrāfijas uzņemšanas laiks – vismaz gads un mēnesis

........................................................................................................................................

1. **Fotogrāfija Nr3**:
	* fotogrāfijas faila nosaukums .......................................................................................................
	* fotogrāfijas virsraksts...................................................................................................................
	* fotogrāfijas apraksts:
		1. kas tajā redzams ........................................................................................................................................
		2. vieta, kur fotogrāfija uzņemta ........................................................................................................................................
		3. fotgrāfijas uzņemšanas laiks – vismaz gads un mēnesis

........................................................................................................................................